En beboer i en lejlighed i Sejrøgade i Aalborg måtte sent torsdag aften en tur omkring skadestuen til observation for røgforgiftning.

Der var gået ild i en gryde på beboerens komfur, men det lykkedes hurtigt mandskabet fra Beredskabscenter Aalborg at få ilden under kontrol. Opgangens øvrige beboere blev evakueret, men kunne hurtigt vende tilbage til deres hjem.